CELEX: 62014CA0452
Language: sl
Date: 2015-10-01 00:00:00
Title: Zadeva C-452/14: Sodba Sodišča (tretji senat) z dne 1. oktobra 2015 (predlog za sprejetje predhodne odločbe Consiglio di Stato – Italija) – Agenzia Italiana del Farmaco (AIFA), Ministero della Salute/Doc Generici srl (Predhodno odločanje — Člen 267 PDEU — Obveznost predložitve zadeve Sodišču — Približevanje zakonodaj — Lastniška zdravila — Zdravila za uporabo v humani medicini — Dovoljenje za promet — Sprememba — Pristojbine — Uredba (ES) št. 297/95 — Uredba (ES) št. 1234/2008 — Področje uporabe)

16.11.2015   
            
            
               SL
            
            
               Uradni list Evropske unije
            
            
               C 381/11
            
         Sodba Sodišča (tretji senat) z dne 1. oktobra 2015 (predlog za sprejetje predhodne odločbe Consiglio di Stato – Italija) – Agenzia Italiana del Farmaco (AIFA), Ministero della Salute/Doc Generici srl
   (Zadeva C-452/14) (1)
   
   ((Predhodno odločanje - Člen 267 PDEU - Obveznost predložitve zadeve Sodišču - Približevanje zakonodaj - Lastniška zdravila - Zdravila za uporabo v humani medicini - Dovoljenje za promet - Sprememba - Pristojbine - Uredba (ES) št. 297/95 - Uredba (ES) št. 1234/2008 - Področje uporabe))
   (2015/C 381/12)
   Jezik postopka: italijanščina
   
      Predložitveno sodišče
   
   Consiglio di Stato
   
      Stranke v postopku v glavni stvari
   
   
      Tožeči stranki: Agenzia Italiana del Farmaco (AIFA), Ministero della Salute
   
      Tožena stranka: Doc Generici srl
   
      Izrek
   
   
               1.
            
            
               Niti Uredba Sveta (ES) št. 297/95 z dne 10. februarja 1995 o pristojbinah, ki se plačujejo Evropski agenciji za vrednotenje zdravil, kakor je bila spremenjena z Uredbo Komisije (EU) št. 273/2012 z dne 27. marca 2012, niti Uredba Komisije (ES) št. 1234/2008 z dne 24. novembra 2008 o pregledu sprememb pogojev dovoljenj za promet z zdravili za uporabo v humani medicini in zdravili za uporabo v veterinarski medicini, kakor je bila spremenjena z Uredbo Komisije (EU) št. 712/2012 z dne 3. avgusta 2012, pristojnemu nacionalnemu organu niti ne nalagata niti ne prepovedujeta, da za spremembo naslova imetnika dovoljenja za promet zahteva plačilo toliko pristojbin, kolikor dovoljenj za promet je treba spremeniti.
            
         
               2.
            
            
               Člen 267 PDEU je treba razlagati tako, da sodišče, zoper odločitve katerega po nacionalnem pravu ni pravnega sredstva, v okoliščinah, kakršne so te iz zadeve v glavni stvari, mora izpolniti obveznost predložitve.
            
         
      (1)  UL C 448, 15.12.2014.